
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2869 

24 Οκτωβρίου 2014 


ΑΠΟΦΑΣΕΙ Σ 

Αριθμ. 170321/Δ13 

Χρηματοδότηση και Υλοποίηση του έργου «Πληρω¬ 
μή Αναπληρωτών και Ωρομισθίων Εκπαιδευτικών 
(2014ΣΕ04700000) από το εθνικό σκέλος του Προ¬ 
γράμματος Δημοσίων Επενδύσεων του Υπουργείου 
Παιδείας και Θρησκευμάτων». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1.1 Του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (267/Α'), όπως τροποποιήθηκε και 
ισχύει. 

1.2 Του θεσμικού πλαισίου που διέπει την Ειδική Υπη¬ 
ρεσία Εφαρμογής Εκπαιδευτικών Δράσεων του Υπ. Παι¬ 
δείας Διά Βίου Μάθησης και Θρησκευμάτων (ΥΠΔΒΜΘ) 
και ειδικότερα την παρ. 1 του άρθρου 6 του Ν. 3027/2002 
(152/Α') «Ρύθμιση θεμάτων Οργανισμού Σχολικών Κτιρί¬ 
ων, ανώτατης εκπαίδευσης και άλλες διατάξεις», περί 
σύστασης της Ειδικής Υπηρεσίας Εφαρμογής Εκπαιδευ¬ 
τικών Δράσεων, όπως τροποποιήθηκε και ισχύει. 

1.3 Του άρθρου 50 του Ν. 2413/1996 (ΦΕΚ 124/Α') με τον 
οποίο συστήθηκε ο Ειδικός Λογαριασμός, όπως τροπο¬ 
ποιήθηκε και ισχύει. 

1.4 Του άρθρου 11 παρ. 2 του Ν. 2640/98 (ΦΕΚ 206/Α') 
«Δευτεροβάθμια τεχνική - επαγγελματική εκαπίδευση 
και άλλες διατάξεις». 

1.5 Τις διατάξεις του Ν. 2362/1995 (ΦΕΚ 247/Α') «Νόμος 
περί Δημοσίου Λογιστικού, ελέγχου των δαπανών του 
Κράτους και άλλες διατάξεις» όπως τροποποιήθηκε με 
το Ν. 3871/10 (ΦΕΚ 141/Α') «Δημοσιονομική Διαχείριση 
και Ευθύνη». 

1.6 Την παρ. 1 του άρθρου 25 του Ν. 4203/2013 (ΦΕΚ 
Α/235/1-11-2013) «Θέματα Πρωτοβάθμιας και Δευτερο¬ 
βάθμιας Δημόσιας Εκπαίδευσης και άλλες διατάξεις». 

1.7 Του Ν. 2685/1999 (ΦΕΚ 35/Α') «Κάλυψη δαπανών με¬ 
τακινούμενων υπαλλήλων εντός και εκτός Επικράτειας 
και άλλες διατάξεις άλλες διατάξεις». 


1.8 Του Ν. 4281/2014 (ΦΕΚ 160/Α') «Μέτρα στήριξης 
και ανάπτυξης της Ελληνικής οικονομίας, οργανωτικά 
θέματα Υπουργείου Οικονομικών και άλλες διατάξεις». 

1.9 Του Ν. 4024/2011 (ΦΕΚ 226/Α') «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασια¬ 
κή εφεδρεία και άλλες διατάξεις εφαρμογής του με¬ 
σοπρόθεσμου πλαισίου δημοσιονομικής στρατηγικής 
2012-2015». 

1.10 Του Ν. 3861/2010 (ΦΕΚ 112/Α') «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο « Πρόγραμμα Διαύγεια» και άλλες 
διατάξεις, όπως τροποποιήθηκε και ισχύει. 

1.11 Του άρθρου 19 του Ν. 4283/2014 (ΦΕΚ 189/Α') «Ιδρυ¬ 
ση και οργάνωση Συμβουλίου Εθνικής Πολιτικής για την 
Παιδεία και άλλες διατάξεις». 

1.12 Του Ν. 4270/14 (ΦΕΚ 143/Α') «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

1.13 Του άρθρου 90 του Π.Δ. 63/2005 (ΦΕΚ 98/Α') «Κω¬ 
δικοποίηση της Νομοθεσίας για την Κυβέρνηση τα Κυ¬ 
βερνητικά όργανα». 

1.14 Του Π.Δ. 89/2014 (ΦΕΚ 134/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Τ ις αποφάσεις: 

2.1 Με αρ. πρωτ. 20087/08 κοινή υπουργική απόφαση 
(ΦΕΚ 2665/Βή σχετικά με την «Οργάνωση της Ειδικής 
Υπηρεσίας Εφαρμογής Προγραμμάτων ΚΠΣ του ΥΠΕΠΘ» 
όπως τροποποιήθηκε και ισχύει. 

2.2 Με αρ. πρωτ. 329/2005 κοινή υπουργική απόφαση 
(ΦΕΚ 210/Β') σχετικά με τη σύσταση Ειδικού Λογαρια¬ 
σμού στο Υπουργείο Παιδείας ΔΒΜΟ όπως τροποποι¬ 
ήθηκε και ισχύει. 

2.3 Την με αριθ. 110101/Η/08-08-13 κοινή υπουργική από¬ 
φαση (ΦΕΚ 2033/2013/τ.Β') «Αναδιάρθρωση της Γενικής 
Διεύθυνσης Οικονομικών Υπηρεσιών του Υπουργείου 
Παιδείας και Θρησκευμάτων». 

2.4 Με αρ. πρωτ. Υ48/2012 (ΦΕΚ 2105/Β') απόφαση του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

2.5 Την αριθμ. 94654/ΣΤ5/19-06-2014 (ΦΕΚ 1618/Β') από¬ 
φαση περί καθορισμού αρμοδιοτήτων στους Υφυπουρ¬ 
γούς Παιδείας και Θρησκευμάτων, Αλέξανδρο Δερμε- 
ντζόπουλο και Κωνσταντίνο Κουκοδήμο. 

2.6 Την Σ.Α.Ε. 047 του Υπουργείου Ανάπτυξης και 
Ανταγωνιστικότητας (ΑΔΑ7ΧΜΡΦ-ΨΩΧ) με την ένταξη 
του έργου «Πληρωμή Αναπληρωτών και Ωρομισθίων 
Εκπαιδευτικών του Υπουργείου Παιδείας και Θρησκευ¬ 
μάτων» στο Π.Δ.Ε 2014 με κωδικό 2014ΣΕ04700000, με 
προϋπολογισμό έργου 43.000.000 ευρώ και πίστωση 
18.000.000 € για το 2014, κατόπιν σχετικού αιτήματος 
του ΥΠΑΙΘ. 

2.7 Την υπ’ αριθμ. ΔΙΠΠ/Φ.ΕΓΚΡ.10/149/22435/17.09.2014 
εγκριτική απόφαση της Επιτροπής του άρθρου 2 παρ. 1 
της αριθ. 33/2006 Π.Υ.Σ. (ΦΕΚ 280/Α72007). 

2.8 Την υπ’ αριθμ. 148200/Δ2/17-09-2014 υπουργική από¬ 
φαση για την κατανομή των πιστώσεων Αναπληρωτών 
και Ωρομισθίων Εκπαιδευτικών Α/θμιας και Β/μιας εκπαί¬ 
δευσης όπως ισχύει. 

2.9 Την υπ’ αριθμ. 34658/04-07-2014 απόφαση του 
Πρωθυπουργού με θέμα «Ανάθεση αρμοδιοτήτων στους 
Υφυπουργούς Ανάπτυξης και Ανταγωνιστικότητας» (ΦΕΚ 
1825/Β72014). 

3. Τις ανάγκες σε εκπαιδευτικούς διαφόρων κλάδων 
στις σχολικές μονάδες της Πρωτοβάθμιας και της Δευ¬ 
τεροβάθμιας Εκπαίδευσης για τα σχολικά έτη 2014 - 
2015 και 2015-2016. 

4. Το γεγονός ότι από τις διατάξεις της παρούσης 
προκαλείται δαπάνη ύψους 43.000.000,00 €, η οποία το 
τρέχον οικ. έτος περιορίζεται σε 18.000.000,00 € και θα 
καλυφθεί από το ΠΔΕ (2014ΣΕ04700000), αποφασίζουμε: 

Αρθρο 1 

Αντικείμενο του έργου 

α) Περιγραφή 

Για την κάλυψη των λειτουργικών κενών σε δημόσιες 
σχολικές μονάδες πρωτοβάθμιας και δευτεροβάθμιας 
εκπαίδευσης διενεργούνται προσλήψεις εκπαιδευτι¬ 
κών με σύμβαση ιδιωτικού δικαίου ορισμένου χρόνου, 
ήτοι αναπληρωτών εκπαιδευτικών πλήρους ωραρίου, 
αναπληρωτών εκπαιδευτικών μειωμένου ωραρίου και 
ωρομίσθιων εκπαιδευτικών, σε εφαρμογή των κατά πε¬ 
ρίπτωση κείμενων διατάξεων. Αντικείμενο του παρόντος 
έργου είναι η χρηματοδότηση της δαπάνης μισθοδοσί¬ 
ας των προσληφθέντων αναπληρωτών και ωρομίσθιων 
εκπαιδευτικών. 

β) Νομοθετικό Πλαίσιο και διαδικασίες πρόσληψης των 
αναπληρωτών και ωρομισθίων Εκπαιδευτικών 

Κατά το πρώιμο διάστημα πριν την έναρξη εκάστου 
σχολικού έτους υποβάλλονται από τους υποψηφίους 
εκπαιδευτικούς αιτήσεις εκδήλωσης ενδιαφέροντος/ 
προτιμήσεων νια πρόσληψη σε συγκεκριμένες περι¬ 
οχές Πρωτοβάθμιας ή Δευτεροβάθμιας Εκπαίδευσης 
ως αναπληρωτές πλήρους ή μειωμένου ωραρίου ή ως 
ωρομίσθιοι εκπαιδευτικοί. Κατόπιν καταρτίζονται ενιαίοι 
πίνακες κατάταξης των υποψήφιων αναπληρωτών ανά 
κλάδο και ειδικότητα και πίνακες κατάταξης υποψηφίων 
ωρομισθίων εκπαιδευτικών ανά κλάδο, ειδικότητα και 
Περιφερειακή Δ/νση. 

Κατά τη διάρκεια του σχολικού έτους, προσλαμβά¬ 
νονται από το Υπουργείο Παιδείας και Θρησκευμάτων 
κατά αύξουσα σειρά κατάταξης των οικείων πινάκων και 
βάσει των προτιμήσεων τους αναπληρωτές εκπαιδευτι¬ 
κοί πλήρους ή/και μειωμένου ωραρίου για την κάλυψη 
των λειτουργικών κενών στις σχολικές μονάδες Πρω¬ 
τοβάθμιας και Δευτεροβάθμιας Εκπαίδευσης. Επιση- 
μαίνεται ότι στην Πρωτοβάθμια Εκπαίδευση οι αναπλη¬ 


ρωτές πλήρους ωραρίου απασχολούνται υποχρεωτικά 
24 διδακτικές ώρες την εβδομάδα και οι αναπληρωτές 
μειωμένου ωραρίου από 9 έως 15 διδακτικές ώρες την 
εβδομάδα. Ομοίως, στη Δευτεροβάθμια Εκπαίδευση 
οι αναπληρωτές πλήρους ωραρίου ΠΕ απασχολού¬ 
νται υποχρεωτικά 23 διδακτικές ώρες την εβδομάδα, 
οι αναπληρωτές πλήρους ωραρίου ΤΕ01 απασχολού¬ 
νται υποχρεωτικά 24 διδακτικές ώρες την εβδομάδα, 
οι αναπληρωτές πλήρους ωραρίου ΔΕ01 απασχολού¬ 
νται υποχρεωτικά 30 διδακτικές ώρες την εβδομάδα 
και οι αναπληρωτές μειωμένου ωραρίου από 9 έως 15 
διδακτικές ώρες την εβδομάδα. Κατά τα λοιπά ισχύουν 
οι ειδικότερες διατάξεις περί υποχρεωτικού ωραρίου 
διδασκαλίας των εκπαιδευτικών. 

Εφόσον τα λειτουργικά κενά ανά περιοχή πρόσληψης 
δεν δικαιολογούν την πρόσληψη αναπληρωτών εκπαι¬ 
δευτικών, προσλαμβάνονται από τις οικείες Δ/νσεις Εκ¬ 
παίδευσης, κατά αύξουσα σειρά κατάταξης των οικείων 
πινάκων, ωρομίσθιοι εκπαιδευτικοί για απασχόληση από 
1 έως 8 ώρες την εβδομάδα. Για τις διαδικασίες των 
προσλήψεων ισχύουν οι γενικές διατάξεις: 

- Της παρ. 5 του άρθρου 6 του Ν. 3255/2004 (ΦΕΚ 138/ 
Α722.07.2004) «Ρυθμίσεις δεμάτων όλων των εκπαιδευ¬ 
τικών βαθμιδών». 

- Των άρθρων 1, 3, 5, 6 και 9 του Ν. 3848/2010 (ΦΕΚ 71/ 
Α719.05.2010) «Αναβάθμιση του ρόλου του εκπαιδευτι¬ 
κού - καθιέρωση κανόνων αξιολόγησης και αξιοκρατίας 
στην εκπαίδευση και λοιπές διατάξεις» και 

- Της αριθμ. 35557/Δ2/09.04.2003 (ΦΕΚ 465/Β717.04.2003) 
υπουργικής απόφασης «Ρύθμιση δεμάτων πρόσληψης 
προσωρινών αναπληρωτών και ωρομισθίων εκπαιδευτι¬ 
κών για τις ανάγκες λειτουργίας των δημοσίων σχολείων 
πρωτοβάθμιας και δευτεροβάθμιας εκπαίδευσης», όπως 
αυτή τροποποιήθηκε και ισχύει, 

σε συνδυασμό με τις κατά περίπτωση ειδικότερες 
υφιστάμενες διατάξεις αναφορικά με τα τυπικά προ¬ 
σόντα ανά κλάδο και ειδικότητα και την κατάταξη των 
εκπαιδευτικών στους οικείους πίνακες. 

γ) Πηγή Χρηματοδότησης 

Το έργο με τίτλο «Πληρωμή ωρομισθίων και αναπλη¬ 
ρωτών εκπαιδευτικών του Υπουργείου Παιδείας και 
Θρησκευμάτων» με ενάριθμο 2014ΣΕ04700000, το οποίο 
εγκρίθηκε από το Υπουργείο Ανάπτυξης και Ανταγω¬ 
νιστικότητας στην Συλλογική Απόφαση Έργων (ΣΑΕ) 
047 (ΑΔΑ7ΧΜΡΦ-ΨΩΧ), χρηματοδοτείται από το Εθνικό 
Σκέλος του Προγράμματος Δημοσίων Επενδύσεων. 

Ο προϋπολογισμός του έργου ανέρχεται στο ποσό των 
σαράντα τριών εκατομμυρίων ευρώ (43.000.000 €) εκ των 
οποίων τα δεκαοκτώ εκατομμύρια ευρώ (18.000.000 €) θα 
βαρύνουν το έτος 2014 και το υπόλοιπο ποσό των είκοσι 
πέντε εκατομμυρίων ευρώ (25.000.000 €) το έτος 2015. 

Η εκκαθάριση και πληρωμή των προκαλούμενων δα¬ 
πανών θα πραγματοποιείται από την Ειδική Υπηρεσία 
Εφαρμογής Εκπαιδευτικών Δράσεων και τον Ειδικό Λο¬ 
γαριασμό του ΥΠΑΙΘ, σύμφωνα με το ισχύον θεσμικό 
πλαίσιο λειτουργίας τους. 

δ) Χρονοδιάγραμμα υλοποίησης του έργου. 

Το έργο με τίτλο «Πληρωμή ωρομισθίων και αναπλη¬ 
ρωτών εκπαιδευτικών του Υπουργείου Παιδείας και 
Θρησκευμάτων», αφορά τα σχολικά έτη 2014-2015 (από 
01-09-2014 ως 30-06-2015) και 2015-2016 (από 01-09-2015 
ως 30-06-2016). 

Αρθρο 2 

Εμπλεκόμενοι φορείς και Αρμοδιότητες 

α) Για την υλοποίηση του έργου οι εμπλεκόμενοι φο¬ 
ρείς είναι: 

• Η Διεύθυνση Προσωπικού Πρωτοβάθμιας Εκπαίδευ¬ 
σης του ΥΠΑΙΘ. 

• Η Διεύθυνση Προσωπικού Δευτεροβάθμιας Εκπαί¬ 
δευσης του ΥΠΑΙΘ. 

• Η Διεύθυνση Τακτικού Προϋπολογισμού, Μ.Π.Δ.Σ. και 
Π.Δ.Ε του ΥΠΑΙΘ. 

• Η Διεύθυνση Οικονομικής Διαχείρισης του ΥΠΑΙΘ. 

• Η Ειδική Υπηρεσία Εφαρμογής Εκπαιδευτικών Δρά¬ 
σεων του ΥΠΑΙΘ. 

• Οι Διευθύνσεις Πρωτοβάθμιας και Δευτεροβάθμιας 
εκπαίδευσης της χώρας. 

β) Οι αρμοδιότητες των Διευθύνσεων Προσωπικού 
Πρωτοβάθμιας και Δευτεροβάθμιας Εκπαίδευσης του 
ΥΠΑΙΘ είναι: 

• Η συγκέντρωση των λειτουργικών κενών αναπλη¬ 
ρωτών εκπαιδευτικών από τις Διευθύνσεις Εκπαίδευσης 
ή/και τις Περιφερειακές Διευθύνσεις Εκπαίδευσης και 
η κάλυψη αυτών στο πλαίσιο των υφιστάμενων πιστώ¬ 
σεων. 

• Η σύνταξη υπουργικών αποφάσεων πρόσληψης ανα¬ 
πληρωτών εκπαιδευτικών. 

• Η διάθεση ωρών στις αρμόδιες για την πρόσληψη 
ωρομισθίων εκπαιδευτικών, Διευθύνσεις Πρωτοβάθμιας 
και Δευτεροβάθμιας Εκπαίδευσης. 

• Η ενημέρωση των Διευθύνσεων Πρωτοβάθμιας και 
Δευτεροβάθμιας Εκπαίδευσης για την απρόσκοπτη υλο¬ 
ποίηση του έργου. 

γ) Οι αρμοδιότητες της Διεύθυνσης Τακτικού Προϋπο¬ 
λογισμού, Μ.Π.Δ.Σ. και Π.Δ.Ε του ΥΠΑΙΘ, είναι: 

• Η εγγραφή πίστωσης στο έργο. 

• Η Χρηματοδότηση της ΣΑΕ 047. 

δ) Οι αρμοδιότητες της Διεύθυνσης Οικονομικής Δια¬ 
χείρισης του ΥΠΑΙΘ /Τμήμα Γ - Εκτέλεσης Π.Δ.Ε. είναι: 

• Η κατανομή χρηματοδότησης στο έργο. 

• Η μεταφορά της πίστωσης από το έργο σε ιδιαίτερο 
τραπεζικό λογαριασμό στην Εθνική Τράπεζα με δικαι¬ 
ούχο τον Ειδικό Λογαριασμό του ΥΠΑΙΘ. 

ε) Οι αρμοδιότητες της Ειδικής Υπηρεσίας Εφαρμογής 
Εκπαιδευτικών Δράσεων του ΥΠΑΙΘ είναι η συνολική 
οικονομική διαχείριση του έργου και ειδικότερα: 

• Η σύνταξη του Οδηγού Υλοποίησης και Εφαρμογής 
φυσικού αντικειμένου και διαχείρισης οικονομικού αντι¬ 
κειμένου ο οποίος εγκρίνεται από τον Γ ενικό Γ ραμματέα 
του ΥΠΑΙΘ. Ο Οδηγός υλοποίησης του έργου περιλαμ¬ 
βάνει αναλυτικά τις διαδικασίες και τα δικαιολογητικά 
για την ορθή υλοποίηση και εκκαθάριση του έργου. 

• Η συλλογή, ο έλεγχος και η σύνταξη των αντίστοι¬ 
χων εντολών πληρωμών, οι οποίες θα διαβιβάζονται 
στον Ειδικό Λογαριασμό του ΥΠΑΙΘ, για την εξόφληση 
τους. 

στ) Διοικητικά και οικονομικά υπεύθυνοι για το πρό¬ 
γραμμα, σε επίπεδο Πρωτοβάθμιας και Δευτεροβάθμιας 
εκπαίδευσης είναι οι αντίστοιχοι Διευθυντές Εκπαίδευ¬ 
σης. Οι αρμοδιότητες του Διευθυντή Πρωτοβάθμιας Εκ¬ 
παίδευσης και Διευθυντή Δευτεροβάθμιας Εκπαίδευσης 
είναι: 

• Είναι υπεύθυνος για την διαχείριση του εν λόγω 
εκπαιδευτικού προσωπικού. 

• Υπογράφει τις συμβάσεις απασχόλησης των εκ¬ 
παιδευτικών. 


• Ανακαλεί τον ορισμό των ωρομισθίων εκπαιδευ¬ 
τικών που δεν ανταποκρίνονται στο έργο τους ή δεν 
πληρούν τις κείμενες νομικές διατάξεις και εισηγείται 
στον Υπουργό Παιδείας και Θρησκευμάτων την ανάκλη¬ 
ση της πρόσληψης αναπληρωτών εκπαιδευτικών που 
δεν ανταποκρίνονται στο έργο τους ή δεν πληρούν τις 
κείμενες νομικές διατάξεις. 

• Συνυπογράφει τις καταστάσεις με τις πραγματο- 
ποιηθείσες ώρες διδασκαλίας των σχολικών μονάδων 
της περιοχής αρμοδιότητας του, συντάσσει και υπογρά¬ 
φει τις καταστάσεις μισθοδοσίας των εκπαιδευτικών 
και είναι υπόλογος έναντι του ΥΠΑΙΘ/Ειδική Υπηρεσία 
Εφαρμογής Εκπαιδευτικών Δράσεων, για τις δαπάνες 
οικονομικής διαχείρισης του προγράμματος. 

• Είναι υπεύθυνος για την διαφύλαξη, τον έλεγχο και 
την υποβολή στοιχείων του φυσικού και οικονομικού 
αντικειμένου του έργου, όπου και όπως ζητηθούν σε 
κάθε περίπτωση, από το ΥΠΑΙΘ/Ειδική Υπηρεσία Εφαρ¬ 
μογής Εκπαιδευτικών Δράσεων, καθ’ όλη τη διάρκεια 
του προγράμματος. 

• Ορίζει τον καταχωρηστή στοιχείων για τη διαχείριση 
του προγράμματος. 

• Ενημερώνει το πληροφοριακό σύστημα «Εργάνη» και 
τον ΟΑΕΔ υποβάλλοντας την αναγγελία πρόσληψης. 

• Υποβάλλει τις δηλώσεις παρακρατούμενων φόρων 
(ΦΜΥ) στην αρμόδια Δημόσια Οικονομική Υπηρεσία. 

• Υποβάλλει Αναλυτικές Περιοδικές Δηλώσεις (ΑΠΔ) 
σύμφωνα με τις οδηγίες και μέσα στις προθεσμίες που 
θέτει το ΙΚΑ. 

• Καταβάλλει τα ποσά στους δικαιούχους εκπαιδευ¬ 
τικούς και αποδίδει τα ποσά που αφορούν σε φορο¬ 
λογικές υποχρεώσεις (Φόρος Μισθωτών Υπηρεσιών), 
ασφαλιστικές εισφορές και κρατήσεις τρίτων. 

• Εκδίδει βεβαιώσεις αποδοχών για όλους τους εκ¬ 
παιδευτικούς που μισθοδοτούνται στο τέλος κάθε δια¬ 
χειριστικής χρήσης (31/12). 

• Αποστέλλει ηλεκτρονικό αρχείο στην Γ ενική Γ ραμ- 
ματεία Πληροφοριακών Συστημάτων για τη μισθοδοσία 
κάθε διαχειριστικής χρήσης. 

• Εξασφαλίζει την επικοινωνία μεταξύ των αρμοδίων 
στελεχών των Διευθύνσεων Εκπαίδευσης και του ΥΠΑΙΘ/ 
Ειδική Υπηρεσία Εφαρμογής Εκπαιδευτικών Δράσεων. 

• Προβαίνει σε κάθε άλλη ενέργεια που απαιτείται 
από το ισχύον θεσμικό πλαίσιο. 

Αρθρο 3 

Υλοποίηση και εφαρμογή φυσικού αντικειμένου και 
διαχείρισης οικονομικού αντικειμένου 

1. Γ ια τα σχολικά έτη 2014-2015 και 2015-2016 οι δαπά¬ 
νες του προγράμματος θα βαρύνουν τον Ειδικό Λογα¬ 
ριασμό του ΥΠΑΙΘ, ο οποίος μπορεί να χρηματοδοτείται 
προς τούτο από το Πρόγραμμα Δημοσίων Επενδύσεων 
του ΥΠΑΙΘ. 

2. Την οικονομική διαχείριση του έργου ασκεί η Ειδι¬ 
κή Υπηρεσία Εφαρμογής Εκπαιδευτικών Δράσεων του 
ΥΠΑΙΘ και σύμφωνα με τις διατάξεις που διέπουν την 
λειτουργία της. 

3. Με απόφαση του Γενικού Γραμματέα του Υπουρ¬ 
γείου Παιδείας και Θρησκευμάτων, εκδίδεται Οδηγός 
υλοποίησης και εφαρμογής φυσικού αντικειμένου και 
διαχείρισης οικονομικού αντικειμένου, όπου ορίζονται 
τα δικαιολογητικά και η διαδικασία εκκαθάρισης. 

4. Η Διεύθυνση Τακτικού Προϋπολογισμού, Μ.ΠΔ.Σ. και 
Π.Δ.Ε. του ΥΠΑΙΘ/ Τμήμα Γ' - Κατάρτισης Π.Δ.Ε. φροντί¬ 
ζει για την ύπαρξη πιστώσεων και χρηματοδοτεί την 
ΣΑΕ 047. 

5. Η Διεύθυνση Οικονομικής Διαχείρισης του ΥΠΑΙΘ 
με κατανομή χρηματοδότησης μεταφέρει τις πιστώσεις 
στο έργο και στη συνέχεια στον Ειδικό Λογαριασμό του 
ΥΠΑΙΘ και σε ιδιαίτερο λογαριασμό του έργου που θα 
τηρείται στην Εθνική Τράπεζα. 

6. Από τον ιδιαίτερο λογαριασμό του έργου που θα τη¬ 
ρείται στην Εθνική Τράπεζα, ο Ειδικός Λογαριασμός του 
ΥΠΑΙΘ θα μεταφέρει πιστώσεις με εντολές πληρωμής 
στις Διευθύνσεις Πρωτοβάθμιας και Δευτεροβάθμιας 
Εκπαίδευσης. 

7. Κάθε Διεύθυνση Πρωτοβάθμιας και Δευτεροβάθμιας 
Εκπαίδευσης διατηρεί τραπεζικό λογαριασμό με την 
επωνυμία «Διεύθυνση Πρωτοβάθμιας - Δευτεροβάθμι¬ 
ας Εκπαίδευσης», ο οποίος τηρείται αποκλειστικά για 
το εν λόγω πρόγραμμα. Ως υπόλογος του αναφερό- 
μενου λογαριασμού ορίζεται ο Διευθυντής της οικείας 
Διεύθυνσης Εκπαίδευσης. Από τον αναφερόμενο λογα¬ 
ριασμό και μόνο πραγματοποιούνται οι πληρωμές των 
δικαιούχων του εν λόγω προγράμματος. 

8. Για την εκκαθάριση και την πληρωμή, αποστέλλο- 
νται στην Ειδική Υπηρεσία Εφαρμογής Εκπαιδευτικών 
Δράσεων οι μισθοδοτικές καταστάσεις, οι οποίες υπο¬ 
γράφονται και βεβαιώνονται από τον αρμόδιο Διευθυντή 
Εκπαίδευσης. Μετά την εξόφληση των εκπαιδευτικών, 
του Φόρου Μισθωτών Υπηρεσιών και των Ασφαλιστικών 
Ταμείων, αποστέλλονται στην ΕΥΕ ΕΔ τα αντίστοιχα 
αποδεικτικά εξόφλησης. 

9. Οι εκπαιδευτικοί που μετακινούνται εκτός της έδρας 
του σχολείου, για να διδάξουν σε τμήματα, δικαιούνται 
οδοιπορικά έξοδα σύμφωνα με τις κείμενες διατάξεις 
και με απόφαση του Διευθυντή Εκπαίδευσης. 


10. Κατά τη διάρκεια υλοποίησης του προγράμματος, 
δύναται να χορηγούνται προκαταβολές στους δικαιού¬ 
χους εκπαιδευτικούς, οι οποίες δεν μπορεί να υπερβαί¬ 
νουν το 100% των καθαρών μηνιαίων αποδοχών και οι 
οποίες θα συμψηφίζονται κατά την εκκαθάριση μετά 
τον έλεγχο των δικαιολογητικών. 

11. Όλα τα δικαιολογητικά που απαιτούνται για την 
υλοποίηση του έργου και τα οποία αφορούν τη μισθο¬ 
δοσία, παραμένουν και διαφυλάσσονται στις αρμόδιες 
Διευθύνσεις Εκπαίδευσης. 

Άρθρο 4 

Ολοκλήρωση και Εκκαθάριση του Έργου 

Το έργο ολοκληρώνεται με την λήξη του σχολικού 
2015-2016, δηλαδή την 30η Ιουνίου 2016. 

Μέχρι την 31η Δεκεμβρίου 2016 θα έχει ολοκληρωθεί η 
εκκαθάριση του έργου από την Ειδική Υπηρεσία Εφαρ¬ 
μογής Εκπαιδευτικών Δράσεων, ενώ τυχόν αδιάθετα 
υπόλοιπα θα επιστραφούν στον λογαριασμό της Τράπε- 
ζας της Ελλάδος με την επωνυμία «Αδιάθετα Υπόλοιπα 
Νομικών Προσώπων παρελθόντων οικονομικών ετών». 

Άρθρο 5 
Έναρξη Ισχύος 

Η απόφαση αυτή ισχύει από την 1η Σεπτεμβρίου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Οκτωβρίου 2014 

